PATVIRTINTA

Skuodo rajono savivaldybės tarybos

2021 m. balandžio 29 d. sprendimu Nr. T10-89/T9-

**SKUODO MENO MOKYKLOS 2020 METŲ VEIKLOS ATASKAITA**

**VADOVO ŽODIS**

2020 metai Skuodo meno mokyklai buvo inovatyvūs: dėl COVID-19 pandemijos paskelbus karantino laikotarpius, teko skubos tvarka įgyti kompetencijų mokyti mokinius nuotoliniu būdu. Tačiau džiugina tai, kad mokinių skaičius dėl karantino sumažėjo mažiau nei tikėtasi (sumažėjo 24 mokiniais) – gruodžio 23 d. mokėsi 265 mokiniai. Tai 95 proc. planuoto mokinių skaičiaus (280). Iš jų 34 mokiniai mokosi po 2 programas. Šis rodiklis patvirtina, kad Meno mokyklos teikiamas ugdymas patrauklus Skuodo rajono gyventojams, o tai įpareigoja visus darbuotojus atsakingai kelti savo profesines ir bendrąsias kompetencijas. Mokiniai dalyvavo šalies ir regiono konkursuose, festivaliuose, ir 17 dalyvavusių konkursuose pelnė laureatų 1–3 vietų apdovanojimus, nežiūrint karantino apribojimų.

Mokyklos kolektyvai planavo dalyvauti 2020 m. Moksleivių dainų šventėje, tačiau ji neįvyko. Dėl karantino apribojimų nutrauktos kolektyvų repeticijos, lieka neišspręsta Pučiamųjų instrumentų orkestro kokybiškos veiklos užtikrinimo situacija.

Mokykla iš specialiosios programos apmokėjo už paslaugas bei specialiuosius ugdymo priemonių / ugdymo formų poreikius, o savivaldybės skirtų biudžeto, mokinio krepšelio ir ŠMSM tikslinių lėšų pakako darbuotojų atlyginimams bei Sodrai. Savivaldybės biudžeto lėšomis atlikta II ir III aukštų tualetų vamzdyno bei santechnikos įrenginių renovacija (12 000 Eur.) bei pakeistas pagrindinio įėjimo lauko durų segmentas (1 800 Eur).

Tačiau reikalinga šilumos mazgo rekonstrukcija, kuri būtina siekiant užtikrinti saugias ugdymo sąlygas – visose patalpose vienoda, atitinkanti higienos normų reikalavimus oro temperatūra (pateikta sąmata – 4 500 Eur.).

**I SKYRIUS**

**STRATEGINIO VEIKLOS PLANO ĮGYVENDINIMAS**

Meno mokyklos, kaip formalųjį švietimą papildančio ugdymo meno srityje organizuojančios institucijos, 2020–2022 metų strategijos tikslas – **didinti ugdymo programų įvairovę ir užtikrinti jų įgyvendinimo kokybę.**

Šį tikslą įgyvendinti įgalina išsikelti uždaviniai:

1. Veiksmingo ugdymo(si) ir raiškos galimybių užtikrinimas įvairių gebėjimų vaikams.
2. Modernių, sveikų ir saugių ugdymo(si) erdvių sukūrimas.

**2020 metų veiklos tikslas:**

**Puoselėti bendradarbiavimo kultūrą, užtikrinant Meno mokyklos programų įgyvendinimo kokybę.**

Uždaviniai:

1. Mokytojų metodinės veiklos (profesinio kapitalo) veiksmingumo didinimas, panaudojant bendradarbiavimo strategijas (socialinį kapitalą) ir grįžtamąjį ryšį.
2. Rajono, regiono ir šalies (kaimyninių šalių) ugdymo įstaigų bendradarbiavimo plėtojimas, vykdant metodinės veiklos sklaidos ir projektinę veiklą.
3. Mokyklos veiklos ir mokinių pasiekimų į(si)vertinimo sistemos tobulinimas.
4. Ugdymo patalpų, ugdymo priemonių atnaujinimas, mokyklos erdvių saugos ir estetikos užtikrinimas.

Siekiant užtikrinti Meno mokykloje siūlomų programų įgyvendinimą, svarbus aspektas yra mokytojų profesinių ir bendrųjų kompetencijų plėtojimas. Mūsų tipo mokyklose profesinės kompetencijos plėtojamos ruošiant mokinius ir dalyvaujant konkursuose, kada stebima kitų šalies pedagogų patirtis ir praktika bei dalyvaujant specifiniuose pagal meno šakas seminaruose. Bendrosios kompetencijos apima IT naudojimą, psichologinių žinių turtinimą ir kt. 2020 metai, dėl protarpinio nuotolinio ugdymo įvedimo, buvo ypatingi, nes pagrindinis dėmesys skirtas įvaldyti naujas mūsų tipo mokykloms bendravimo ir mokymosi programas – IT ugdymui naudoja 100 proc. mokytojų. Buvo mokomasi dalijantis patirtimi tarpusavyje bei lankant skaitmeninio raštingumo kursus. Mažesnių finansinių lėšų reikėjo ir dalyvaujant šalies bei regiono konferencijose, seminaruose – pastarieji vyko nuotoliniu būdu. Vidutiniškai kiekvienas mokytojas kvalifikacijos kėlimui skyrė 41 val. Antro karantino metu mokytojai drąsiau bandė ir naudojo interneto galimybes ugdyme, kartu su mokiniais įgydami specifinių kompetencijų.

Nauja patirtis buvo mokinių dalyvavimas konkursuose nuotoliniu būdu. Pateikti mokinio atlikėjo pasirodymą konkurse pareikalavo naujų mokytojų gebėjimų įrašant, persiunčiant ir pateikiant komisijai mokinio pasirodymo įrašą. Didžiuojamės, kad net 17 mokinių tapo 1–3 vietų laureatais, o antra tiek tapo diplomantais. Planuodami projektinę veiklą, galvojome apie išvykas į kitus Lietuvos miestus, Latviją ir Sakartvelą, tačiau teko sustoti, nors kontaktai išsaugoti. Įgyvendinome nuotoliniu būdu 2 projektus, siekdami suteikti mokiniams žinių ir patirčių pamatyti įvykių sąryšį ir seką laike, jų pėdsakus dabartyje. Negalėjome gyvai suteikti mokiniams kultūrinės patirties edukacijų ir išvykų metu, bet paskatinome mąstyti ir kalbėtis.

2020 metai buvo nepalankūs meninių kolektyvų veiklai – Vyriausybės skelbiami karantino periodai neleido atlikėjams burtis ir repetuoti. Nepavyko sustiprinti Pučiamųjų instrumentų orkestro veiklos ne tik dėl karantino, bet ir dėl atlikėjų trūkumo (tik 7 varinių pučiamųjų instrumentų mokiniai) bei orkestro vadovo nepakankamos kompetencijos motyvuoti orkestrantus, pakviesti ir sudominti naujus mokinius. Suaugusiųjų, kurie pagal galimybes dalyvauja repeticijose, skaičius taip pat minimalus: 5–6 atlikėjai. Tiesa, orkestrantai ruošėsi 2020 m. Mokinių dainų šventei, išmoko privalomą repertuarą. Tačiau vargiai pavyktų atnaujinti šio Orkestro veiklą pasibaigus karantinui. Numatome įvertinti Mokyklos Muzikinio skyriaus mokinių galimybes ir ieškoti orkestrinio muzikavimo alternatyvų.

Siekiant užtikrinti patalpų higienines normas 2020 m. savivaldybės investicijomis atlikta II ir III aukštų sanitarinių patalpų renovacija bei fasadinio įėjimo segmento keitimas.

**II SKYRIUS**

**KONTEKSTO (APLINKOS) ANALIZĖ**

Strateginio ir 2020 m. tikslų įgyvendinimas neišvengiamai siejasi su Vyriausybės įvestais apribojimais dėl COVID-19 pandemijos. Teko atsisakyti ankstyvojo meninio ugdymo šešiamečiams vaikams, nes pradinius įgūdžius formuoti nuotoliniu būdu mūsų tipo ugdyme neįmanoma. Sėkmingai ugdymas vyko vyresnėse klasėse, kuriose mokiniai jau turėjo pradinius įgūdžius. Buvo problemų dėl instrumentų derinimo ar smulkaus remonto, namuose trūko priemonių bei medžiagų užduotims atlikti, tad teko kūrybiškai ieškoti sprendimų.

Meno mokyklose nėra psichologo – šią funkciją vykdo mokytojai, todėl, nesant gyvo kontakto, sunku užtikrinti emocinio mikroklimato pozityvą, t. y. motyvaciją mokytis ir siekti pažangos. 2020-09-01 Mokyklos registre buvo 289 mokiniai. Per antrą pusmetį nutraukė ugdymą 24 mokiniai, tai sudaro 8,3 proc. bendro skaičiaus. Tačiau, gruodžio 23 d. duomenimis, ugdymą tęsia 265 mokiniai, iš jų Skuodo skyriuje – 196, Ylakių skyriuje – 44, Mosėdžio skyriuje – 25.

Karantino metui Skuodo savivaldybės taryba suteikė 50 proc. atlygio už ugdymą lengvatą. Tai sumažino Mokyklos už ugdymą surenkamas lėšas (surinkta 30 tūkst. Eur.). Tačiau mažiau lėšų panaudota paslaugoms apmokėti, atsisakyta ne pirmo būtinumo pirkimų. Biudžetiniai metai baigti be įsiskolinimų už paslaugas.

**III SKYRIUS**

**STRATEGINIŲ TIKSLŲ ĮGYVENDINIMAS**

|  |
| --- |
| **1 strateginis tikslas[[1]](#footnote-1) – užtikrinti aukštą teikiamų paslaugų kokybę ir prieinamumą** |
| **Tikslas[[2]](#footnote-2) –užtikrinti kokybišką ugdymo programų vykdymą ir prieinamumą** |
| ***1 lentelė.***Tikslą įgyvendinančios programos patvirtintų asignavimų panaudojimas   |  |  |  |  |  |  |  | | --- | --- | --- | --- | --- | --- | --- | | Programos kodas | | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas\* | Panaudota  asignavimų | Panaudota asignavimų (proc.)\*\* | | 1 | | 2 | 3 | 4 | 5 | 6 | | 1.1.2.4. | | Skuodo Meno mokyklos veiklos organizavimo užtikrinimas | 477,2 | 467,3 | 467,3 | 97,9 | | *Iš jų ES ir kita tarptautinė finansinė parama* | | | - | - | - | - | |  |  | |  |  |  |  |   Mokyklos veiklos organizavimui užtikrinti panaudota 2,1 proc. mažiau, nei planuota, asignavimų dėl darbuotojų laikino nedarbingumo ir mažesnio, nei planuota, pirkimų poreikio. Meno mokyklos asignavimus sudaro (faktas 2019 m.):   1. lėšos iš savivaldybės biudžeto – 383,3 tūkst. Eur; 2. tėvų įnašai už ugdymą Meno mokykloje – 33,3 tūkst. Eur; 3. mokinio krepšelio lėšos NVŠ – 29,1 tūkst. Eur; 4. tikslinė ŠMSM dotacija pedagogų darbo atlygiui – 21,7 tūkst. Eur.   Tėvų įnašų lėšos tiesiogiai priklauso nuo mokinių skaičiaus – tėvai moka steigėjo patvirtintą mokestį už pasirinktą ugdymo programą (Skuode – 15 Eur., Ylakiuose ir Mosėdyje po 13 Eur., nes šiose gimnazijose nereikia išlaikyti pastato ir apmokėti komunalinių paslaugų). Jos panaudojamas ugdymo bazei ir komunalinėms paslaugoms, instrumentų / įrangos priežiūros paslaugoms, inventoriaus atnaujinimo, darbuotojų kvalifikacijos kėlimo, mokinių ir mokytojų skatinimo poreikiams tenkinti. 2020 m. 4,5 mėn. taikoma mokesčio už ugdymą 50 proc. lengvata (Skuodo rajono savivaldybės tarybos 2020-04-10 sprendimas Nr.T9-58).  Diagramose pateiktas mokinių skaičiaus, įgyvendintų higienos specialistų rekomendacijų bei pritrauktų paramos lėšų planuojamas kitimas 2018–2022 m. |
| |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | |  | ***1 grafikas.*** *Skuodo meno mokyklos mokinių skaičius.* | | | | | | | | |  | | | |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  |  |  |  |  |  |  |  |  |  | |  |  | |  | ***2 grafikas****. Įgyvendintų higienos specialistų rekomendacijų skaičius.*   |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | | |  | | --- | |  | |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | | ***3 grafikas.*** *Pritraukta labdaros-paramos lėšų, tūkst .Eur.* | | | | | | | | | |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | | |  | | --- | |  | |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | | | | | | | | |  | |  |  | |  |  |  |  |  |  |  |  |  |  | |  |  | |
|  |

**IV SKYRIUS**

**PAPILDOMA INFORMACIJA**

Išsami papildoma informacija pateikiama priede (1–9 lentelės).

2021 metų mokyklos veiklos prioritetas – mokyklos Vidaus kontrolės sistemos sukūrimas ir mokinių saviraiškos galimybių užtikrinimas.

Uždaviniai:

1. nustatyti didžiausias mokyklos veiklos rizikas ir parengti jų valdymo planus;
2. sudaryti motyvuojančias mokinius saviraiškos galimybes;
3. užtikrinti estetišką ir ugdymo turinio bei higienos reikalavimus atitinkančią ugdymo aplinką.

––––––––––––––––––––

Anelė Raugienė, tel. 8 686 05 751

Skuodo meno mokyklos

2020 metų veiklos ataskaitos priedai

**VERTINIMO KRITERIJŲ ĮGYVENDINIMO ANALIZĖ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | Faktiniai duomenys | | | 2020 m. planas  (švietimo įstaigos) | Įvykdymas, proc. |
| 2018 m. | 2019 m. | 2020 m. |  |
| 1 | 1 | 1 |  | Vaikų, dalyvaujančių neformaliojo švietimo programose, skaičiaus | R-1-1-3 | 287 | 312 | 290 | 290 | 100 |
| 1 | 1 | 2 |  | Įgyvendintų higienos specialistų rekomendacijų dalis, proc. | R-1-2-2 | 0 | 0 | 2 | 2 | 100 |
| 1 | 1 | 3 |  | Pritraukta labdaros-paramos lėšų, tūkst. Eur[[3]](#footnote-3) | R-1-3-1 | 0,967 | 1,13 | 0,9 | 1,0 | 90 |

1 lentelė. Informacija apie mokinių ir klasių komplektų skaičių mokykloje

|  |  |  |
| --- | --- | --- |
| Kriterijai | 2020-09-01 | Pokytis per metus lyginat su 2019-09-01[[4]](#footnote-4) |
| Mokinių skaičius, iš viso, iš jų: | 286 | Buvo 312 (sumažėjo 8,3 proc.) |
| *mokosi pagal pradinio meninio ugdymo programą* | 160 | Buvo 167 (sumažėjo 4,2 proc.) |
| *mokosi pagal pagrindinio meninio ugdymo programą* | 126 | Buvo 113 (padidėjo 10,4 proc., mokiniai iš pradinio perėjo į pagrindinio ugdymo pakopą) |
| Komplektų skaičius iš viso, iš jų: | 43 | Buvo 39 |
| *Pradinio meninio ugdymo* | 21 | Buvo 19, grupės sumažintos dėl Vyriausybės nurodymų saugiam darbui, todėl sk. išaugo |
| *Pagrindinio meninio ugdymo* | 22 | Buvo 17, išaugo skaičius dėl saugos užtikrinimo |
| Vidutinis mokinių skaičius klasėje iš viso, iš jų: | 7 |  |
| *Pradinio meninio ugdymo* | 7 | Savivaldybės nurodytas sk. – 8 |
| *Pagrindinio meninio ugdymo* | 6,7 |  |

2 lentelė. Informacija apie darbuotojų skaičių ir jų darbo užmokestį

|  |  |  |  |  |
| --- | --- | --- | --- | --- |
| Pareigybės pagal finansavimo šaltinius | Etatų skaičius  2020-09-01 | Darbuotojų skaičius  2020-09-01 | Vidutinis mėnesio **bruto** darbo užmokestis eurais  2020-09-01 | Komentarai[[5]](#footnote-5) |
| *Savivaldybės biudžeto lėšos* | 28,11 | 31 |  |  |
| Direktorius | 1 | 1 | 2226 |  |
| Direktoriaus pavaduotojas ugdymui | 1 | 1 | 1529 | Dirba 2 asmenys:  0,65 et. ir 0,35 et. |
| Ūkvedys | 1 | 1 | 832 |  |
| Mokytojai | 4,70 | 5 | 1323 |  |
| Vyr. mokytojai | 6,77 | 9 | 1404 |  |
| Mokytojai metodininkai | 5,37 | 6 | 1508 |  |
| Koncertmeisteriai | 2,02 | 2 | 878 |  |
| Personalo ir raštinės vadovė | 1 | 1 | 924 |  |
| Pučiamųjų instrumentų orkestro vadovas | 0,8 | 1 | 845 |  |
| Vairuotojas | 1 | 1 | 832 |  |
| Valytoja | 2 | 2 | 607 | Dirba 3 asmenys:  1 et.; 0,75 et.; 0,25 et. |
| Rūbininkė | 1 | 1 | 607 |  |
| Laborantai | 0,45 |  | 319,18 | Dirba 2 asmenys:  0,15 et.; 0,3 et. |
| *Mokinio krepšelio lėšos* | 1,7 | 2 |  |  |
| *Vyr. mokytojai* | 1,7 | 2 | 1404 |  |
| Valstybės lėšos | 1,5 | 2 |  |  |
| *Mokytojai metodininkai* | 1,5 | 2 | 1508 |  |

3 lentelė. Informacija apie darbuotojų kvalifikaciją

|  |  |  |  |
| --- | --- | --- | --- |
| Kvalifikacinės kategorijos | Darbuotojų skaičius | | Komentarai |
| Iš viso | Suteikta kvalifikacija  2020 m. |
| Mokytojų kvalifikacinės kategorijos | 29 |  |  |
| *Mokytojas* | 7 | - |  |
| *Vyresnysis mokytojas* | 14 | 1 | Dar 2 mokytojos nespėjo pasiruošti dėl nuotolinio ugdymo apribojimų. |
| *Mokytojas metodininkas* | 8 | - | Mokytojų atestacijos programoje buvo numatyta 2 mokytojų atestacija metodininko kvalifikacinei kategorijai, tačiau karantinas sutrukdė baigti pasiruošimo procedūras. |
| *Mokytojas ekspertas* | - | - |  |

4 lentelė. Informacija apie mokinių pasiekimus

|  |  |  |
| --- | --- | --- |
| Kriterijai | 2020 m. | Komentarai |
| Mokinių, dalyvavusių/laimėjusių įvairiuose respublikiniuose renginiuose, skaičius[[6]](#footnote-6) | 36/17 | 17 mokinių paskatinti piniginėmis išmokomis. |
| Mokinių, dalyvavusių/laimėjusių įvairiuose tarptautiniuose renginiuose, skaičius[[7]](#footnote-7) | - |  |
| Vidutinis savaitinis vieno mokinio pamokų skaičius: | 6-7 |  |
| *pradinėse klasėse* | 4,5–6 |  |
| *pagrindinio ugdymo programos klasėse* | 6–11 |  |

5 lentelė. Informacija apie projektinę veiklą

|  |  |  |  |
| --- | --- | --- | --- |
| Kriterijai | 2020 m.  (skaičius) | Vertė, Eur | Komentarai |
| Įgyvendinta SB lėšomis finansuotų projektų | 1 | 550,00 | Nuotraukose užfiksuotos krašto istorijos akimirkos „Padėk pažinti savo krašto istoriją ir žmones“.  Vykdytas „gyvai“ ir nuotoliniu būdu. |
| Įgyvendinta VB ir įvairių fondų lėšomis finansuotų projektų | 1 | 2600,00 | Nuotoliniu būdu įgyvendintas „Antropologijos dirbtuvės“, kurių metu mokiniai įgijo įvykių sąryšingumo suvokimo patirties.  Papildyta mokymo priemonėmis. Mokyklos ugdymo bazė. |
| Projektinėje veikloje dalyvavusių mokinių skaičius | 33/25 |  | Dalyvių registruota 50/40, tačiau dalis nebaigė visos programos. |
| Iš viso: |  | 3150,00 |  |

6 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota patalpa, inventorius | Remonto darbų aprašymas | Išlaidos, tūkst. Eur | Finansavimo šaltinis |
| II ir III aukštų sanitarinių patalpų renovacija | Pakeisti vamzdynai, kriauklės, sienų apdaila. | 12,00 | SB lėšos |
| Centrinio įėjimo durų keitimas | Pakeistas visas centrinio įėjimo segmentas, nes durų vyriai buvo pažeisti. | 1,80 | SB lėšos |
| Mokyklos autobuso remontas | Variklio keitimas, tralo paslaugos, kitos detalės, remonto paslaugos | 2,335 | Mokyklos spec. programa |
| Iš viso |  | 16,135 |  |

7 lentelė. Informacija apie mokinių pavėžėjimą

|  |  |  |
| --- | --- | --- |
| Rodikliai | Reikšmė  2020-09-01 | Komentaras |
| Mokyklinių autobusų skaičius | 1 | Mokykla turi 1 mokyklinį ir 10 vietų 30 metų senumo autobusą, naudojame pavėžėti mažoms grupėms. „Gyvo“ bendravimo metu mokiniai ir mokytojai pavėžėjami į konkursus, edukacines išvykas, seminarus. |
| Pavėžėjimo paslauga mokykliniais autobusais besinaudojančių mokinių skaičius | 22 | Mokiniai pavežami du k. per savaitę – I ir III. |
| Maršrutų skaičius per dieną | 2 | Skuodas–Barstyčiai–Skuodas 2k.  Skuodas–Mosėdis–Skuodas 2k.  Mokiniai pavežami iš Mosėdžio, nes tuo laiku nėra galimybės maršrutiniu autobusu atvykti į pamokas. |
| Bendra rida per dieną, km. | 140 |  |
| Pavėžėjimo paslauga maršrutiniais autobusais besinaudojančių mokinių skaičius | 25 |  |

8 lentelė. Informacija apie panaudotus asignavimus

|  |  |  |  |  |  |
| --- | --- | --- | --- | --- | --- |
| Rodikliai | Panaudota, tūkst. Eur | | | | Komentarai |
| Iš viso | Išlaidoms | *iš jų, DU* | Turtui |
| Savivaldybės biudžeto lėšos | 423,7 | 22,4 | *401,3* | - | SB naudojamos darbuotojų atlyginimams ir savivaldybės renginiams. |
| Mokinio krepšelio lėšos | 29,2 | 0,4 | *28,8* | - |  |
| Valstybės biudžeto lėšos | 27,8 | 0,4 | *27,4* | - |  |
| Pajamos už suteiktas paslaugas | 30,0 | 29,4 | *-* | 0,6 | Šiomis lėšomis apmokamos paslaugos, perkamos prekės, reikalingos ugdymo procesui. Gauta 0,6 tūkst. Eur už patalpų nuomą. Pinigai panaudoti komunalinėms paslaugoms apmokėti. |
| Projektinės veiklos lėšos[[8]](#footnote-8) | 3,2 | 3,2 |  |  | Tai SB ir VB lėšos, jau buvo įskaitytos. |
| Kitos pajamos  *(2 % GPM, gauta labdara ir pan.)* | 0,9 | 0,9 |  |  | 2020 m. gauta 0,9 tūkst. Eur labdaros-paramos ir 2 proc. GPM, bet lėšos nepanaudotos. |
| **Iš viso** | **514,8** | **56,7** | ***457,5*** | **0,6** |  |
| Kreditorinis įsiskolinimas  **2019-12-31**, iš viso, Eur | **65** | **65** |  |  |  |

9 lentelė. Išvestiniai rodikliai

|  |  |  |
| --- | --- | --- |
| Rodikliai | 2020 m. | Komentarai |
| Išlaidos, tenkančios 1 mokiniui/vaikui, iš viso, Eur | 1778,2 | 2019 m. – 1497,7 |
| *iš jų, savivaldybės biudžeto lėšos,* | *1466,0* | *1228,5* |
| *mokinio krepšelio lėšos* | *101,0* | *93,2* |
| *Valstybės tikslinė dotacija* | *96,2* | *69,5* |
| *Tėvų įnašai už ugdymą* | *103,8* | *106,5* |
| Vienam mokytojui/tenka mokinių | *11* | *Tačiau šis skaičius sąlyginis, nes dalis pamokų yra individualios ir mokytojai turi skirtingą sk. mokinių.* |
| Ugdymo įstaigos bendrasis plotas, tenkantis vienam mokiniui, m2 | *7,4* |  |
|  |  |  |
| Darbo užmokesčio fondo pokytis, lyginant su ankstesniais metais (2019 ), % | *7,5%* | *DU + Sodra* |

1. Viešojo sektoriaus subjekto strateginiai tikslai turi sutapti su Skuodo rajono savivaldybės veiklos plano strateginiais tikslais. [↑](#footnote-ref-1)
2. Viešojo sektoriaus subjekto Strateginiame veiklos plane numatyti tikslai. [↑](#footnote-ref-2)
3. Skaičiuojamos rėmėjų skirtos lėšos, 2 proc. GPM lėšos, labdaros lėšos ir pan. [↑](#footnote-ref-3)
4. [↑](#footnote-ref-4)
5. Komentuoti pokyčius. [↑](#footnote-ref-5)
6. [↑](#footnote-ref-6)
7. [↑](#footnote-ref-7)
8. Pateikiamos visų finansavimo šaltinių lėšomis finansuojamų projektų lėšos (tiek savivaldybės biudžeto, tiek valstybės biudžeto ar tarptautinių fondų). [↑](#footnote-ref-8)